Predkladacia správa

V súlade s Plánom práce Ministerstva zdravotníctva SR na r. 1999 vláda SR prerokovala dňa 21.10.1999 materiál „Transformačné kroky na r. 1999-2002 v rezorte zdravotníctva“ a prijala k nemu uznesenie č. 905, ktorým uložila ministrovi zdravotníctva zabezpečiť: 
1.	Rozpracovanie postupnosti transformačných krokov v rezorte zdravotníctva na r. 1999 – 2002,
2.	Uskutočnenie transformačných krokov v rokoch 1999 – 2002 a informovať vládu SR o ich plnení
Detailné rozpracovanie postupnosti transformačných krokov bolo vypracované v súlade s uznesením vlády SR k 31.12.1999 a realizácia transformačných krokov sa zabezpečovala v súlade s časovým a vecným harmonogramom transformačných krokov.
Prvýkrát bolo vyhodnotenie „transformačných“ krokov vykonané v r. 2000 a vzťahovalo sa na úsek liečebno-preventívnej starostlivosti, zdravotného poistenia, liekovej politiky, financovania, legislatívy a verejného zdravotníctva. Vláda prijala k tomuto vyhodnoteniu uznesenie č. 671/2000. V nadväznosti na toto uznesenie  vlády SR je pripravené vyhodnotenie ďalšie, ktoré podáva prehľad o uskutočnených transformačných krokov v rezorte zdravotníctva za obdobie rokov 2000-2001. Obsahom tohto materiálu  je odpočet úloh splatných k 31.12.2001. 
Vzhľadom na charakter materiálu neprebehlo medzirezortné pripomienkové konanie.